# พงษ์เทพ กระโดนชำนาญ
พงษ์เทพ กระโดนชำนาญ นักร้อง, นักดนตรี,และกวีในแนวเพื่อชีวิต เจ้าของฉายา กวีศรีชาวไร่ เป็นสมาชิกคนหนึ่งของวงดนตรีเพื่อชีวิต คาราวาน ยุคเริ่มต้น ในตำแหน่งเพอร์คัสชั่นและเป่าฟลุต รวมทั้งได้หนีเข้าป่าไปพร้อมกับคาราวาน และนักศึกษาในยุค 6 ตุลา พ.ศ. 2519 โดยใช้ชื่อในนั้นว่า "สหายประทีป" ซึ่งในช่วงหลัง เขาได้ถูกย้ายไปทำหน้าที่เป็นพลาธิการ จัดหาเสบียงอาหารและของใช้ให้กับคนในนั้น ก่อนที่จะออกจากป่าในปี พ.ศ. 2524 ด้วยเหตุผลเรื่อง ความเห็นทางด้านดนตรีไม่ตรงกันกับกลุ่มคอมมิวนิสต์จีน

ประวัติ
พงษ์เทพ กระโดนชำนาญ (ชื่อเล่น หมู) เกิดเมื่อ 18 กันยายน พ.ศ. 2496หน้า 37 บันเทิง,  'พงษ์เทพ' จัดเต็มครั้งเดียว คอนเสิร์ตฉลอง 60 ปี. เดลินิวส์ฉบับที่ 23,350: อังคารที่ 17 กันยายน 2556 ขึ้น 13 ค่ำ เดือน 10 ปีมะเส็ง ที่ บ้านหัวเลิง (ศีรษะละเลิง) ต.บ้านใหม่ อ.เมืองนครราชสีมา จ.นครราชสีมา เริ่มต้นเป็นศิลปินเพลงเมื่อกลับออกมาจากป่าในปี พ.ศ.2524 ในฐานะเป็นคนแต่งเพลงให้กับวง "โฮป" ในอัลบั้ม "สวรรค์บ้านนอก" ที่ออกในปี พ.ศ. 2525 ถึง 5 เพลงด้วยกัน คือเพลงนกเขาไฟ, มือเรียวเกี่ยวรวง, สาวเมืองเลย, ขอบฟ้า-ขอบใจ และเพลงนางแมวขอฝน (ซึ่งเพลง "นางแมวขอฝน" นี้ ในภายหลังได้ถูกนำมาใช้เป็นอินโทรก่อนเริ่มเพลง "ล้อเกวียน" ของวงคาราบาว ในอัลบั้ม วณิพก) 

ต่อมา พงษ์เทพได้เข้าร่วมกับวงคาราบาวโดยเดินทางร่วมแสดงคอนเสิร์ตในฐานะนักดนตรีเสริม และ โฆษกเล่าเรื่องตลกคั่นเวลา แต่ไม่ได้เป็นสมาชิกวง ระหว่างนั้นสมาชิกในวงคาราบาวได้เข้ามาช่วยเล่นดนตรีให้กับอัลบั้มชุดแรกของพงษ์เทพ คือ ชุด "ห้วยแถลง" ในปี พ.ศ. 2526 กับค่ายอโซน่า โดยมีจังหวะเร็กเก้สนุกๆ กับเนื้อหาที่พูดถึงวิถีชีวิตของคนอีสาน และ ความงดงามของธรรมชาติ แต่ไม่ประสบความสำเร็จเท่าที่ควร 

หลังจากนั้นไม่นาน ในปี พ.ศ. 2528 พงษ์เทพก็ได้ออกอัลบั้มที่ 2 ที่ชื่อ "เดี่ยว" กับค่ายแกรมมี่ ที่เน้นจังหวะเร็กเก้กับดนตรีอีสานที่สนุกมากขึ้น และเริ่มใส่ความเป็นเพลงลูกทุ่งเข้ามาในเพลง "ตายหยังเขียด" (ซึ่งเขียนขึ้นที่ ป่าสนสามใบ จังหวัดน่าน ในช่วงเข้าป่าตอนเหตุการณ์ 14 ตุลา) และด้วยอัลบั้มนี้เอง ก็ได้ทำให้พงษ์เทพกลายมาเป็นศิลปินเดี่ยวที่มีชื่อเสียงมากขึ้น ด้วยยอดขายอัลบั้มถึง 400,000 ชุด หลังจากนั้น พงษ์เทพก็ได้ออกอัลบั้มอื่นๆตามมาอีกมากมาย ด้วยจังหวะดนตรีอีสานที่ร่วมสมัย และมีการทดลองสไตล์เพลงที่ต่างกันในแต่ละอัลบั้ม โดยมีวง "โคราชา" เป็นแบ็คอัป (นักดนตรีเสริม) แทนวง "คาราบาว" แต่ก็ไม่ประสบความสำเร็จเท่า ก่อนที่จะกลับมาแจ้งเกิดอีกครั้งในอัลบั้ม "คนจนรุ่นใหม่" ในปี พ.ศ.2533 ด้วยยอดขายที่สูงถึง 1,400,000 ชุด

เพลงที่เป็นที่นิยมและรู้จักกันดีของพงษ์เทพ ได้แก่ คนกับหมา, ตังเก, น้ำตาหอยทาก, ต้นขับขี่, โคราชา, ตรงเส้นขอบฟ้า,คิดถึงบ้าน เจ้าสาวผีเสื้อ เป็นต้น โดยเนื้อเพลงส่วนมาก พงษ์เทพจะเป็นผู้แต่งเอง โดยใช้ถ้อยคำสำนวนที่เหมือนบทกวี สมกับฉายาของตัวเอง โดยฉายา "กวีศรีชาวไร่"  "นายผี" อัศนี พลจันทร ปัญญาชนนักปฏิวัติเป็นผู้ให้ (โดยพงษ์เทพได้ร้องเพลง "เดือนเพ็ญ (น่านเหนือ)" ในอัลบั้ม ยิ้มเหงาๆ (พ.ศ.2531) เพื่อไว้อาลัยการจากไปของเขา ซึ่งนายผีได้แต่งเพลงนี้ให้กับพงษ์เทพ ก่อนที่พงษ์เทพจะออกจากป่า) มีหลายเพลงของพงษ์เทพได้ถูกเอาไปใช้ในโฆษณาทางโทรทัศน์มากมาย ไม่ว่าจะเป็นเพลง "คิดถึงบ้าน" (รถยนต์โตโยต้า), เพลง "ไทคม" (โครงการให้การศึกษาผ่านดาวเทียมไทยคม กลุ่มชินวัตร) และเพลง "มาให้บ้านเกิด" (เครื่องยนต์ดีเซลมิตซูบิชิ) ฯลฯ

พงษ์เทพ มีชื่อเล่นว่า "หมู"  แต่มักเรียกกันติดปากว่า "น้าหมู" มีบุคลิกเป็นคนสนุกสนานเฮฮา พูดเก่ง เมื่อแสดงคอนเสิร์ตจะสร้างความสนุกให้กับผู้ชมด้วยการพูด และลีลาของตัวเอง จนกลายเป็นเหมือนการทอล์กโชว์ ทำให้ค่าย รถไฟดนตรี ได้ออกเทปแสดงสดที่ชื่อ "คนพูดเพลง" ขึ้นมาหลายต่อหลายชุดในภายหลัง ปัจจุบันพงษ์เทพมีบ้านพักและไร่ชื่อ "ดอกเหงื่อ" อยู่บริเวณเชิงเขาใหญ่ ตำบล โป่งตาลอง อำเภอปากช่อง จังหวัดนครราชสีมา โดยใช้ชีวิตอย่างเรียบง่ายสันโดษ นอกจากจะมีงานแสดงดนตรีแล้ว ยังทำมูลนิธิชื่อว่า "มูลนิธิเขาใหญ่" ตั้งขึ้นเมื่อ พ.ศ. 2539  มีความประสงค์และความตั้งใจที่จะอนุรักษ์ทรัพยากรบ้านเกิด โดยในทุกวันอาทิตย์ อาสาสมัครจะขึ้นไปเก็บขยะบนเขาใหญ่ ปัจจุบันเขาอยู่ระหว่างรักษาโรคมะเร็งลำไส้ 

ในปัจจุบัน พงษ์เทพอยู่ในสถานะโสด แต่ก็มีลูกถึง 2 คนคือ โคราช กระโดนชำนาญ (เป็นลูกชาย ชื่อเล่นชื่อ "เพลง" เกิดเมื่อปี พ.ศ.2533) และ ลำนำ กระโดนชำนาญ (เป็นลูกสาว ชื่อเล่นชื่อ "ปอ" เกิดเมื่อปี พ.ศ.2519) โดยลูกชายนั้นเป็นสมาชิกของวงดนตรีที่ชื่อวง "นิราศบูลส์" และเป็นมือกีต้าร์กับนักร้องเสริมในวง "กล้วยน้ำว้า" ซึ่งเป็นวงดนตรีแบ็คอัปให้กับ พงษ์เทพ ในปัจจุบัน

 ผลงานเพลง 
 สตูดิโออัลบั้ม 
 อัลบั้ม รายละเอียดอัลบั้ม รายชื่อเพลง อ้างอิง ห้วยแถลง วางจำหน่าย: เมษายน พ.ศ. 2526
 สังกัด: อโซน่า
 รูปแบบ: ซีดี, เทป, ดาวน์โหลด   เดี่ยว วางจำหน่าย: พ.ศ. 2528
 สังกัด: จีเอ็มเอ็ม แกรมมี่
 รูปแบบ: ซีดี, เทป, ดาวน์โหลด  ไอแอมอีสาน (เดี่ยว 2) วางจำหน่าย: พฤษภาคม พ.ศ. 2529
 สังกัด: โพลีดอร์
 รูปแบบ: ซีดี, เทป, ดาวน์โหลด  มันดี วางจำหน่าย: ตุลาคม พ.ศ. 2529
 สังกัด: จีเอ็มเอ็ม แกรมมี่
 รูปแบบ: ซีดี, เทป, แผ่นเสียง, ดาวน์โหลด  รวมเพลงจากชุด 1, 2, 3, 4 วางจำหน่าย: เมษายน พ.ศ. 2530
 สังกัด: จีเอ็มเอ็ม แกรมมี่
 รูปแบบ: ซีดี, เทป, ดาวน์โหลด  ตรงเส้นขอบฟ้า วางจำหน่าย: กันยายน พ.ศ. 2530
 สังกัด: จีเอ็มเอ็ม แกรมมี่
 รูปแบบ: ซีดี, เทป, ดาวน์โหลด  ยิ้มเหงา ๆ วางจำหน่าย: พฤศจิกายน พ.ศ. 2531
 สังกัด: จีเอ็มเอ็ม แกรมมี่
 รูปแบบ: ซีดี, เทป, แผ่นเสียง, ดาวน์โหลด  คนจนรุ่นใหม่ วางจำหน่าย: มิถุนายน พ.ศ. 2533
 สังกัด: จีเอ็มเอ็ม แกรมมี่
 รูปแบบ: ซีดี, เทป, แผ่นเสียง, ดาวน์โหลด  จ.ป.ล. (จีนปนลาว) วางจำหน่าย: กรกฏาคม พ.ศ. 2534
 สังกัด: ดี-เดย์ เอ็นเทอร์เทนเมนท์
 รูปแบบ: ซีดี, เทป, ดาวน์โหลด  คนที่เรารัก วางจำหน่าย: สิงหาคม พ.ศ. 2535
 สังกัด: รถไฟดนตรี
 รูปแบบ: ซีดี, เทป, ดาวน์โหลด  ซูเปอร์มาร์เก็ต วางจำหน่าย: กรกฏาคม พ.ศ. 2537
 สังกัด: รถไฟดนตรี
 รูปแบบ: ซีดี, เทป, ดาวน์โหลด  490–32–63 วางจำหน่าย: มิถุนายน พ.ศ. 2538
 สังกัด: รถไฟดนตรี
 รูปแบบ: ซีดี, เทป, ดาวน์โหลด   มาให้บ้านเกิด วางจำหน่าย: พฤศจิกายน พ.ศ. 2539
 สังกัด: รถไฟดนตรี
 รูปแบบ: ซีดี, เทป, ดาวน์โหลด  ดอกเหงื่อเพื่อชีวิต วางจำหน่าย: ธันวาคม พ.ศ. 2541
 สังกัด: รถไฟดนตรี
 รูปแบบ: ซีดี, เทป, ดาวน์โหลด  เจ้าสาวผีเสื้อ วางจำหน่าย: มิถุนายน พ.ศ. 2543
 สังกัด: รถไฟดนตรี
 รูปแบบ: ซีดี, เทป, ดาวน์โหลด  ขายงัวส่งควายเรียน วางจำหน่าย: มิถุนายน พ.ศ. 2549
 สังกัด: วอร์นเนอร์ มิวสิค ไทยแลนด์
 รูปแบบ: ซีดี, ดาวน์โหลด  มนต์การเมือง วางจำหน่าย: มีนาคม พ.ศ. 2553
 สังกัด: รถไฟดนตรี
 รูปแบบ: ซีดี, ดาวน์โหลด 

 อัลบั้มพิเศษ 
 1. รวมฮิต 15 ปี พงษ์เทพ กระโดนชำนาญ (กันยายน พ.ศ. 2532) - จัดจำหน่ายโดย แกรมมี่ (นับเป็นชุดที่ 8) (จัดจำหน่ายใหม่เฉพาะรูปแบบซีดี พ.ศ. 2544)
 2. กลับมาเถิด (ร่วมกับ คาราวาน) (พฤศจิกายน พ.ศ. 2534) - จัดจำหน่ายโดย ดี-เดย์ เอ็นเทอร์เทนเมนท์
 3. รวมเพลงเพื่อชีวิต สุรชัย-มงคล-พงษ์เทพ ฅาราวาน (ร่วมกับ สุรชัย จันทิมาธร, มงคล อุทก) (พ.ศ. 2535) - จัดจำหน่ายโดย แกรมมี่
 4. รวมฮิต มัน มึน เมา (กรกฏาคม พ.ศ. 2536) - จัดจำหน่ายโดย แกรมมี่ (จัดจำหน่ายในรูปแบบเทป ในปี พ.ศ. 2536 และ ซีดี ในปี พ.ศ. 2538)
 5. รวมฮิต เหงา เศร้า ฝัน (กรกฏาคม พ.ศ. 2536) - จัดจำหน่ายโดย แกรมมี่ (จัดจำหน่ายในรูปแบบเทป ในปี พ.ศ. 2536 และ ซีดี ในปี พ.ศ. 2538)
 6. 2 ทศวรรษกวีชาวศรีชาวไร่ ชุดที่ 1 - 2 (มีนาคม พ.ศ. 2536) - จัดจำหน่ายโดย รถไฟดนตรี
 7. กวี 4 ด้าน (ร่วมกับ สุรชัย จันทิมาธร, มงคล อุทก, วิสา คัญทัพ) (กรกฏาคม พ.ศ. 2538) - จัดจำหน่ายโดย แกรมมี่ (จัดจำหน่ายใหม่เฉพาะรูปแบบซีดี พ.ศ. 2544)
 8. รอบนี้สามช่า รอบหน้าค่อยว่ากัน (กุมภาพันธ์ พ.ศ. 2538) - จัดจำหน่ายโดย รถไฟดนตรี
 9. รำวงพงษ์เทพ (พฤศจิกายน พ.ศ. 2538) - จัดจำหน่ายโดย รถไฟดนตรี
 10. รวมฮิต ชีวิตเพื่อชีวิต (พ.ศ. 2539) - จัดจำหน่ายโดย แกรมมี่
 11. สามช่ารุ่นใหญ่ (เมษายน พ.ศ. 2540)  - จัดจำหน่ายโดย รถไฟดนตรี
 12. ให้เป็นกำลังใจ 2 (มีนาคม พ.ศ. 2543) - จัดจำหน่ายโดย รถไฟดนตรี
 13. THE VERY BEST OF พงษ์เทพ กระโดนชำนาญ (เมษายน พ.ศ. 2543) - จัดจำหน่ายโดย แกรมมี่
 14. เสือพบสิงห์ 1 - 3 (ร่วมกับ พงษ์สิทธิ์ คำภีร์) (กันยายน พ.ศ. 2543) - จัดจำหน่ายโดย รถไฟดนตรี
 15. ดีที่สุด พงษ์เทพ กระโดนชำนาญ ชุดที่ 1 - 2 (พฤศจิกายน พ.ศ. 2546) - จัดจำหน่ายโดย โรส มีเดีย เอนเตอร์เทนเม้นท์
 16. สามช่าพงษ์เทพ (พ.ศ. 2546) - จัดจำหน่ายโดย ฟรีไอ
 17. วันพัก...เพลงชีวิต (ร่วมกับ พงษ์สิทธิ์ คำภีร์, สุรชัย จันทิมาธร) (ตุลาคม พ.ศ. 2547) - จัดจำหน่ายโดย GMM GRAMMY
 18. พงษ์เทพ กระโดนชำนาญ เพลงฮิตประวัติศาสตร์ ชุดที่ 1 - 2 (พ.ศ. 2548) - จัดจำหน่ายโดย MD เทป
 19. สามช่า รุ่นเดอะ (พ.ศ. 2548) - จัดจำหน่ายโดย โรส มีเดีย เอนเตอร์เทนเม้นท์
 21. ที่สุด...น้าหมู (มีนาคม พ.ศ. 2551) - จัดจำหน่ายโดย BKP
 22. บันทึก...เพลงชีวิต (กันยายน พ.ศ. 2552) - จัดจำหน่ายโดย GMM GRAMMY
 23. รวมเพลง 25 ปี เพลงกวีศรีชาวไร่ และ กวีศรีสามช่า (พ.ศ. 2552) - จัดจำหน่ายโดย รถไฟดนตรี
 24. Dance RCA Hit ชุดที่ 1 - 2 (พ.ศ. 2553) - จัดจำหน่ายโดย MD เทป
 25. 50 เพลงฮิต...บันทึกพงษ์เทพ กระโดนชำนาญ (มกราคม พ.ศ. 2556) - จัดจำหน่ายโดย GMM GRAMMY
 26. 3 ตำนานดนตรีเพื่อชีวิต (ร่วมกับ พงษ์สิทธิ์ คำภีร์, สุรชัย จันทิมาธร) (มีนาคม พ.ศ. 2557) - จัดจำหน่ายโดย GMM GRAMMY
 27. เพื่อชีวิตฮิตที่สุด พงษ์เทพ กระโดนชำนาญ (พ.ศ. 2558) - จัดจำหน่ายโดย โรส มีเดีย เอนเตอร์เทนเม้นท์
 28. กวีศรีชาวไร่ ชุด 2 พงษ์เทพ กระโดนชำนาญ (18 กรกฎาคม พ.ศ. 2558) - จัดจำหน่ายโดย รถไฟดนตรี
 29. รอบนี้ 3 ช่า พงษ์เทพ กระโดนชำนาญ (18 กรกฎาคม พ.ศ. 2558) - จัดจำหน่ายโดย รถไฟดนตรี
 30. สองกาลเวลา รวมเพลงดังจาก สองอัลบั้ม (20 กรกฎาคม พ.ศ. 2558) - จัดจำหน่ายโดย Here
 31. 50 เพลงฮิต... บันทึกพงษ์เทพ กระโดนชำนาญ (25 มกราคม พ.ศ. 2559) - จัดจำหน่ายโดย GMM GRAMMY
 32. 3 ช่า พงษ์เทพ (23 ธันวาคม พ.ศ. 2559) - จัดจำหน่ายโดย รถไฟดนตรี
 33. Double Hits (ร่วมกับ พงษ์สิทธิ์ คำภีร์) (พ.ศ. 2560) - จัดจำหน่ายโดย GMM GRAMMY
 34. 50 เพลงกวี เพลงดีที่ยังไมได้ฟัง (7 กรกฎาคม พ.ศ. 2560) - จัดจำหน่ายโดย Here
 35. 65 ปี พงษ์เทพ กระโดนชำนาญ (เมษายน พ.ศ. 2561) - จัดจำหน่ายโดย GMM GRAMMY
 36. The Masterpiece พงษ์เทพ กระโดนชำนาญ (พฤษภาคม พ.ศ. 2561) - จัดจำหน่ายโดย GMM GRAMMY
 37. Best Hits (ร่วมกับ พงษ์สิทธิ์ คำภีร์) (กรกฎาคม พ.ศ. 2561) - จัดจำหน่ายโดย GMM GRAMMY

 อัลบั้มรวมเพลง 

เพลงสร้างสรรค์ ยอดฮิต (พ.ศ. 2526)
เพลงสร้างสรรค์ เพื่อชีวิต ชุด 2 (พ.ศ. 2530)
เสียงเพรียกแห่งชีวิต ชุด 3 (กันยายน พ.ศ. 2540)
ฮอต ฮิต ติด ดิน หมายเลข 3 (พ.ศ. 2540)
รวมฮิต 2000 (ตุลาคม พ.ศ. 2542)
โคตรเพลงเพื่อชีวิต รวมฮิต 2543 (ตุลาคม พ.ศ. 2542)
คนชอบเมา (สิงหาคม พ.ศ. 2543)
เพื่อชีวิต ใจเกินร้อย ชุด 1 (ธันวาคม พ.ศ. 2543)
เสียงเพรียกแห่งชีวิต ชุด 7 (พฤษภาคม พ.ศ. 2544)
เพลงดังแห่งทศวรรษ ชุด รวมเพลงเพื่อชีวิต 3 (พฤษภาคม พ.ศ. 2544)
เพื่อรักเพื่อชีวิต (ตุลาคม พ.ศ. 2545)
เพื่อชีวิตท็อปดาวน์โหลด (กรกฏาคม พ.ศ. 2546)
ซูเปอร์บิ๊กฮิต (พฤษภาคม พ.ศ. 2547)
แด่..คุณครูด้วยดวงใจ (มกราคม พ.ศ. 2548)
ขุนพลเพลงเพื่อชีวิต ชุด 1 (กุมภาพันธ์ พ.ศ. 2548)
3X3 ตำนานเพื่อชีวิต ชุด 2 (กุมภาพันธ์ พ.ศ. 2548)
Top Hits Collection (พ.ศ. 2548)
เขาควาย เพื่อชีวิต (พ.ศ. 2548)
แรงงานสร้างโลก (มิถุนายน พ.ศ. 2548)
รวมฮิตหัวกะทิ ชุด 1 (กันยายน พ.ศ. 2548)
ตำนานเพลงเพื่อชีวิต หงา & พงษ์เทพ 2 ผู้ยิ่งใหญ่ (ธันวาคม พ.ศ. 2548)
3 ช่าแดนซ์ (มีนาคม พ.ศ. 2549)
18 หัวกะทิเพื่อชีวิต (มิถุนายน พ.ศ. 2549)
รวมฮิตหัวกะทิ ชุด 2 (กันยายน พ.ศ. 2549)
3 ขุนพล ค.เพื่อชีวิต (พ.ศ. 2550)
3 ช่า เพื่อชีวิต (มีนาคม พ.ศ. 2556)
เพื่อชีวิตฮิตเกินร้อย (พ.ศ. 2556)
คิดถึงเสียงเพรียกแห่งชีวิต (มิถุนายน พ.ศ. 2556)
เพื่อชีวิตฮิตเบรคแตก 1-2 (พฤศจิกายน พ.ศ. 2556)
ลูกทุ่งเพื่อชีวิตฮิตมาราธอน ชุด 3 (มกราคม พ.ศ. 2557)
Everyday Is Rock (มิถุนายน พ.ศ. 2557)
เพื่อชีวิตฮิตตลอดกาล 1-2 (พ.ศ. 2557)
เพื่อชีวิตฮิตซึ้งๆ ชุด 2-3 (พฤศจิกายน พ.ศ. 2557)
ขึ้นหิ้ง (พฤศจิกายน พ.ศ. 2557)
USB MP3 รวมสุดยอดเพลงเพื่อชีวิต ชุด 2 คาราวาน-คาราบาว-พงษ์เทพ (กุมภาพันธ์ พ.ศ. 2558)
Unforgettable Vol.1 (1983-1985) (มีนาคม พ.ศ. 2558)
USB MP3 รวมสุดยอดบทเพลงเพื่อชีวิต Vol.2 (พ.ศ. 2558)
3 ช่าเพื่อชีวิตครับพี่น้อง (เมษายน พ.ศ. 2558)
ขุนพลเพื่อชีวิต (พ.ศ. 2558)
รวมบทเพลงเพื่อชีวิต ค.ควาย 3 ช่า รำวง (มิถุนายน พ.ศ. 2558)
จิ๊กโก๋อกหัก (สิงหาคม พ.ศ. 2558)
3 ช่า พาเพลิน ฮิต (สิงหาคม พ.ศ. 2558)
เพื่อชีวิต ฮิตมันส์ ๆ (สิงหาคม พ.ศ. 2558)
เพื่อเพื่อน...เพื่อชีวิต (สิงหาคม พ.ศ. 2558)
THE LOST LOVE SONGS ร้อยเพลงรัก..ที่หายไป (สิงหาคม พ.ศ. 2558)
คนกับหมา เพื่อชีวิต (สิงหาคม พ.ศ. 2558)
USB MP3 รวมฮิต ฅ.เพื่อชีวิต Vol.2 (พ.ศ. 2558)
เพื่อชีวิต ฮิตซึ้งซึ้ง 3 (ธันวาคม พ.ศ. 2558)
ขั้นเทพ (ธันวาคม พ.ศ. 2558)
โจ๊ะ! กำลัง 2 (มีนาคม พ.ศ. 2559)
บนเส้นทางกลับบ้าน (มีนาคม พ.ศ. 2559)
ราชา 3 ช่า NON STOP (มีนาคม พ.ศ. 2559)
The Lost Love Songs To Be Continued (กรกฎาคม พ.ศ. 2559)
รวมฮิตเพลงคิดถึงบ้าน (กรกฎาคม พ.ศ. 2559)
สวนทางเพื่อชีวิต (กรกฎาคม พ.ศ. 2559)
ฟ้าหลังฝน คนสู้ชีวิต (สิงหาคม พ.ศ. 2559)
เพลงดังกลางวงเล่า ชุด 2 (พ.ศ. 2559)
เพื่อรัก เพื่อชีวิต (ธันวาคม พ.ศ. 2559)
เพลงดังกลางวงเล่า ชุด 3 (มีนาคม พ.ศ. 2560)
ใจพังกลางวงเล่า (พฤษภาคม พ.ศ. 2560)
รวมเพลงบอกรักแม่ (กรกฎาคม พ.ศ. 2560)
เพื่อรัก เพื่อชีวิต ฮิตติดหู (สิงหาคม พ.ศ. 2560)
รวมเพลงฮิต ใจ...กลางเมือง (พฤศจิกายน พ.ศ. 2560)
บันทึกเพลงดี 30 ปี สีสันอะวอร์ด (ธันวาคม พ.ศ. 2560)
เพื่อชีวิต ชุด 2 ผู้ยิ่งใหญ่ พงษ์เทพ & คาราบาว (กุมภาพันธ์ พ.ศ. 2561)
ตะวันแดงสาดแสงจันทร์ ชุด 2 (พฤษภาคม พ.ศ. 2561)
รวมเพลง 3 ช่า โจ๊ะๆมันส์ๆ (มิถุนายน พ.ศ. 2561)
เพื่อรัก เพื่อชีวิต ชุด 3 (สิงหาคม พ.ศ. 2561)
ดีกรีฮิตเต็มพิกัด (ตุลาคม พ.ศ. 2561)
ฮิตโดนใจ ในวงเล่า (ตุลาคม พ.ศ. 2561)
เพลงดัง เต้นยับ สับขาแดนซ์ (ตุลาคม พ.ศ. 2561)
ชายคาพักใจ (กุมภาพันธ์ พ.ศ. 2562)
รวมฮิต แสงจันทร์ ตะวันแดง (สิงหาคม พ.ศ. 2562)
ฮิตมหาชน คน 3 ช่า (ตุลาคม พ.ศ. 2562)
เพื่อ ชีวิต ฮิต มันส์ มันส์ (เมษายน พ.ศ. 2563)
ตำนาน เพื่อชีวิต ฮิตมหาชน (เมษายน พ.ศ. 2563)
ขั้นเทพ (สิงหาคม พ.ศ. 2563)
หัวใจเพื่อชีวิต (สิงหาคม พ.ศ. 2563)
The 80 Best Cover Song Vol.1 (พฤษภาคม พ.ศ. 2564)
The Original Hits ตำนานเพื่อชีวิต (พ.ศ. 2567)

 ผลงานภาพยนตร์ 

 เสียงเพลงแห่งเสรีภาพ (2528) รับบท หมู
 ตำนานรักภูพาน (2531) รับบท พ่อของเขา

 ซิตคอม 

 ตะกายดาว ตอน ดาวเพื่อชีวิต (2533)
 ตะกายดาว ตอน ลาดาว (2533)

 ผลงานเพลงที่ทำร่วมกับศิลปินอื่น และ อัลบั้มอื่น ๆ ในฐานะศิลปินรับเชิญ 

เล่นกลอง, ฟลุต ในอัลบั้ม คนกับควาย - คาราวาน (พ.ศ. 2518)
เล่นกลอง, ฟลุต ในอัลบั้ม อเมริกันอันตราย - คาราวาน (พ.ศ. 2519)
เล่นคองก้า, ฟลุต ในอัลบั้ม วณิพก - คาราบาว (พ.ศ. 2526)
เล่นฟลุตในอัลบั้ม ท ทหารอดทน - คาราบาว (พ.ศ. 2526)
เล่นฟลุตในอัลบั้ม คาวบอยเเห่งกรุงสยาม - โคบาล (พ.ศ. 2526)
เล่นเพอร์คัสชั่นในเพลง เสือร้องให้, คนไกลบ้าน, ความเป็นมา - คาราวาน จากอัลบั้ม คนไกลบ้าน (พ.ศ. 2529)
ร่วมร้องเพลง ชีวิตสัมพันธ์ - แอ๊ด , เล็ก , เทียรี่ คาราบาว , อัสนี โชติกุล , หงา คาราวาน , สีเผือก คนด่านเกวียน , สุเทพ วงโฮป และ กะท้อน จากบันทึกการแสดงสด ชีวิตสัมพันธ์ สายธารสู่อีสานเขียว (หรือ เวลคัม ทู อิสานเขียว) (พ.ศ. 2531)
เล่นฟลุทในเพลง อานนท์ , หวัง และ ร่วมร้องเพลง เสี่ยว - คาราวาน จากอัลบั้ม อานนท์ (พ.ศ. 2531)
เล่นคองก้าในเพลง เพลง - มงคล อุทก จากอัลบั้ม คนไร้ราก (พ.ศ. 2532)
เล่นคีย์บอร์ดในเพลง ไหวเอน - หงา คาราวาน จากอัลบั้ม ลุงไม้ไทย (พ.ศ. 2533)
ร่วมร้องเพลง ขนม - ยืนยง โอภากุล (แอ๊ด คาราบาว) จากอัลบั้ม โนพลอมแพลม (พ.ศ. 2533)
เล่นฟลุทในเพลง 1945 นางาซากิ, ร่วมร้องเพลง ทิ้งลงถัง - เล็ก คาราบาว จากอัลบั้ม 1945 นางาซากิ (พ.ศ. 2533)
เล่นกลอง, แคน, ร่วมร้องเพลง คนไทย - เล็ก คาราบาว จากอัลบั้ม เราคนไทย (พ.ศ. 2534)
ร่วมร้องเพลง ขุนเขา สายธาร - น้อย ชานตานอย จากอัลบั้ม ชานตานอย (พ.ศ. 2534)
ร่วมร้องและประพันธ์ในเพลง กิน - มงคล อุทก จากอัลบั้ม โอ้ย!..ชีวิต (พ.ศ. 2535)
เพลง นกเขาน้อย - จากอัลบั้ม ผูกพัน (รวมศิลปิน) จัดทำขึ้นเพื่อช่วยเหลือเด็กด้อยโอกาส (พ.ศ. 2536)
ร่วมร้องเพลง เสรีภาพ - คาราวาน จากอัลบั้ม ตุลา - คม (พ.ศ. 2537)
เล่นเป้าแคนในเพลง ลาเมืองกรุง - เล็ก คาราบาว จากอัลบั้ม ล. เล็ก และ มีดกรีดใจ (พ.ศ. 2538-2539)
ร่วมร้องเพลง วันเวลา - สมเกียรติ อริยะชัยพานิชย์ จากอัลบั้ม Bakery Rare Grooves 2 (พ.ศ. 2541)
เพลง มือเรียวเกี่ยวรวง จากอัลบั้ม เสรีภาพ (รวมศิลปิน) จัดทำขึ้นเพื่อสมทบทุนสร้างอนุสรณ์สถาน14 ตุลาคม (ตุลาคม พ.ศ. 2541)
เพลง ดาวของแผ่นดิน จากอัลบั้ม ตุลาอาลัย (รวมศิลปิน) (ตุลาคม พ.ศ. 2544)
เพลง ควันสีชมพู - จากอัลบั้ม ประวิติศาสตร์ 12 ขุนพล ฅ.เพื่อชีวิต (พฤษภาคม พ.ศ. 2546)
อัลบั้มพิเศษ เพลงแผ่นดิน จาก 3 คีตกานต์กวี ร่วมกับ เนาวรัตน์ พงษ์ไพบูลย์ และ ธนิสร์ ศรีกลิ่นดี (ธันวาคม พ.ศ. 2547)
ร่วมร้องเพลง ขวานไทยใจหนึ่งเดียว (รวมศิลปิน) จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน (ธันวาคม พ.ศ. 2547)
เล่นแคนน้ำเต้าในอัลบั้ม ดี สี ตี เป่า - คาราบาว (พ.ศ. 2549)
เพลง คิดถึงบ้าน จากอัลบั้ม บันทึกประวัติศาสตร์เพลงชีวิต พันธมิตรประชาธิปไตย (รวมศิลปิน) จัดทำขึ้นเพื่อสนับสนุนกองทุนเพลงกู้ชาติ (พ.ศ. 2551)
ร่วมร้องเพลง ชีวิตสัมพันธ์ จากอัลบั้ม เรื่องเล่า นี่แหละทางรอด โดย สัญญลักษณ์ เทียมถนอน (รวมศิลปิน) (พ.ศ. 2553) - จัดทำโดย บริษัท ปตท. จำกัด
หนึ่งก้าว ๖๐ เพื่อนพ้องร้องเพลงพงษ์เทพ (กันยายน พ.ศ. 2557)
เพลง มือเรียวเกี่ยวรวง 9 ปีถนนดนตรี 92.5FM RADIO THAILAND (รวมศิลปิน) จัดทำขึ้นเพื่อร่วมก่อตั้งกองทุนศิลปินเพื่อชีวิต (พ.ศ. 2558)
เพลง มอ'ไซค์รับจ้าง จากอัลบั้ม 20 ปี โลโซ เราและนาย (ตุลาคม พ.ศ. 2559)
เพลง ถามหน่อยลุงพล จากอัลบั้ม เอฟซีลุงพล (รวมศิลปิน) จัดทำขึ้นเพื่อกล่าวขอขอบคุณลุงพล (สิงหาคม พ.ศ. 2563)

 รางวัล 

 รางวัลสีสันอะวอร์ดส์ ครั้งที่ 1 ประจำปี พ.ศ. 2531 ศิลปินชายเดี่ยวยอดเยี่ยม จากอัลบั้ม "ยิ้มเหงาๆ"
 รางวัลเพชรในเพลง ประจำปี พ.ศ. 2549 ประเภทการประพันธ์ทำนองเพลงไทยสากล จากเพลง เดือนหงายกลางป่า